REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/137-14

16. jun 2014. godine

Beograd

Z A P I S N I K

SEDME SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 16. JUNA 2014. GODINE

 Sednica je počela u 9,05 časova.

 Sednicom je predsedavao Veroljub Arsić, predsednik Odbora.

 Sednici su prisustvovali članovi Odbora: Miloš Tošanić, Dražen Jarić Dragoljub Zindović, Olivera Pešić, Dejan Andrejević, Nikola Jolović, Dejan Radenković, Momo Čolaković, Zoltan Pek i zamenici članova Odbora: Sonja Vlahović umesto Radmila Kostića, Mirjana Marjanović umesto Dušice Nikolić i Mirko Čikiriz umesto Žike Gojkovića.

 Sednici nisu prisustvovali članovi Odbora: Radmilo Kostić, Dušica Nikolić, Dragan Đilas, Milorad Mijatović, Vojislav Vujić, Đorđe Stojšić i Žika Gojković.

 Na poziv predsednika Odbora, sednici su prisustvovali i: Saša Varinac, predsednik Republičke komisije za zaštitu prava u postupcima javnih nabavki, Ristivoje Đokić, zamenik predsednika Republičke komisije za zaštitu prava u postupcima javnih nabavki, Filip Vladisavljević, sekretar Republičke komisije za zaštitu prava u postupcima javnih nabavki, Predrag Jovanović, direktor Uprave za javne nabavke, Danijela Bokan, zamenik direktora Uprave za javne nabavke, Daliborka Srećkov, šef Odseka za regulativu u Upravi za javne nabavke, Danijela Bojović, rukovodilac Grupe za razvoj sistema javnih nabavki u Upravi za javne nabavke, Svetlana Ražić, rukovodilac Grupe za praćenje, kontrolu i nadzor postupaka javnih nabavki u Upravi za javne nabavke, Zoran Bašić, predsednik Društva protiv korupcije Zrenjanin, Srđan Majstorović, zamenik direktora Kancelarije za evropske integracije i Mirjana Dukić, šef Odseka za pravne poslove, službenik za javne nabavke Kancelarije za evropske integracije.

 Predsednik Odbora je predložio dopunu dnevnog reda sledećim tačkama:

1. Predlogom da Narodna skupština Zaključak povodom razmatranja Izveštaja o radu Fiskalnog saveta za 2013. godinu, na osnovu člana 167. Poslovnika Narodne skupštine, **donese po hitnom postupku**, imajući u vidu da je članom 239. Poslovnika Narodne skupštine predviđeno da Narodna skupština razmatra izveštaje nezavisnih državnih organa, organizacija i tela i predlog zaključka, odnosno preporuke nadležnog odbora na prvoj narednoj sednici.

Odbor je jednoglasno (12 za) prihvatio predlog predsednika Odbora za dopunu dnevnog reda;

2. Predlogom da Narodna skupština Zaključak povodom razmatranja Izveštaja o poslovanju Centralnog registra, depoa i kliringa hartija od vrednosti za 2013. godinu, sa Finansijskim izveštajem Centralnog registra za 2013. godinu i Izveštajem nezavisnog revizora IEF d.o.o. Beograd, na osnovu člana 167. Poslovnika Narodne skupštine, **donese po hitnom postupku**, imajući u vidu da je članom 239. Poslovnika Narodne skupštine predviđeno da Narodna skupština razmatra izveštaje nezavisnih državnih organa, organizacija i tela i predlog zaključka, odnosno preporuke nadležnog odbora na prvoj narednoj sednici.

Odbor je jednoglasno (12 za) prihvatio predlog predsednika Odbora za dopunu dnevnog reda.

 Na predlog predsednika, Odbor je jednoglasno utvrdio sledeći:

D n e v n i r e d

1. Predlog da Narodna skupština Zaključak povodom razmatranja Izveštaja o radu Fiskalnog saveta za 2013. godinu, na osnovu člana 167. Poslovnika Narodne skupštine, donese po hitnom postupku;

 2. Predlog da Narodna skupština Zaključak povodom razmatranja Izveštaja o poslovanju Centralnog registra, depoa i kliringa hartija od vrednosti za 2013. godinu, sa Finansijskim izveštajem Centralnog registra za 2013. godinu i Izveštajem nezavisnog revizora IEF d.o.o. Beograd, na osnovu člana 167. Poslovnika Narodne skupštine, donese po hitnom postupku;

3. Razmatranje Izveštaja o radu Republičke komisije za zaštitu prava u postupcima javnih nabavki u periodu od 1. aprila do 30. juna 2013. godine, sa Informacijom o radu Republičke komisije u periodu od 1. aprila do 30. septembra 2013. godine;

4. Razmatranje Izveštaja o radu Republičke komisije za zaštitu prava u postupcima javnih nabavki u periodu od 1. jula do 31. decembra 2013. godine;

5. Razmatranje Izveštaja Uprave za javne nabavke o sprovedenom nadzoru nad primenom Zakona o javnim nabavkama za 2013. godinu;

6. Razmatranje IzveštajaGrađanskog nadzornika o izvršenom postupku nadgledanja javne nabavke pružanja zdravstvenih usluga hiperbarične oksigenoterapije usled popunjenosti kapaciteta zdravstvenih ustanova iz Plana mreže zdravstvenih ustanova za 2014. godine, u otvorenom postupku naručioca Republičkog fonda za zdravstveno osiguranje, Beograd;

7. RazmatranjeIzveštaja o sprovedenim nabavkama u oblasti odbrane i bezbednosti Kancelarije za evropske integracije za 2013. godinu, koji je dostavio Generalni sekretarijat Vlade.

Pre prelaska na rad po utvrđenom dnevnom redu, Odbor za finansije, republički budžet i kontrolu trošenja javnih sredstava je jednoglasno (12 za) usvojio zapisnik 4. sednice Odbora.

**Prva tačka dnevnog reda:** Predlog da Narodna skupština Zaključak povodom razmatranja Izveštaja o radu Fiskalnog saveta za 2013. godinu, na osnovu člana 167. Poslovnika Narodne skupštine, donese po hitnom postupku

Predsednik Odbora je obavestio članove/zamenike članova Odbora za finansije, republički budžet i kontrolu trošenja javnih sredstava da je Odbor 6. juna 2014. godine, na šestoj sednici Odbora, u skladu sa članom 237. stav 4. Poslovnika Narodne skupštine, podneo Narodnoj skupštini Izveštaj sa Predlogom zaključka povodom razmatranja Izveštaja o radu Fiskalnog saveta za 2013. godinu, i predložio da se zaključak povodom razmatranja ovog izveštaja donese po hitnom postupku, kako bi mogao da se uvrsti u dnevni red prve naredne sednice Narodne skupštine, shodno članu 239. stav 1. Poslovnika Narodne skupštine.

 Odbor je, zatim, na predlog predsednika Odbora, je jednoglasno (12 za), prihvatio ovaj Predlog

Odbor za finansije, republički budžet i kontrolu trošenja javnih sredstava predlaže Narodnoj skupštini da Predlog zaključka povodom razmatranja Izveštaja o radu Fiskalnog saveta za 2013. godinu (11 Broj 02-628/14 od 6. juna 2014. godine) donese **po hitnom postupku**, u skladu sa čl. 167. i 193. Poslovnika Narodne skupštine.

Za izvestioca Odbora i predstavnika predlagača Predloga zaključka na sednici Narodne skupštine određen je Veroljub Arsić, predsednik Odbora.

**Druga tačka dnevnog reda:** Predlog da Narodna skupština Zaključak povodom razmatranja Izveštaja o poslovanju Centralnog registra, depoa i kliringa hartija od vrednosti za 2013. godinu, sa Finansijskim izveštajem Centralnog registra za 2013. godinu i Izveštajem nezavisnog revizora IEF d.o.o. Beograd, na osnovu člana 167. Poslovnika Narodne skupštine, donese po hitnom postupku

Predsednik Odbora je obavestio članove/zamenike članova Odbora za finansije, republički budžet i kontrolu trošenja javnih sredstava da je Odbor 6. juna 2014. godine, na šestoj sednici Odbora, u skladu sa članom 237. stav 4. Poslovnika Narodne skupštine, podneo Narodnoj skupštini Izveštaj sa Predlogom zaključka povodom razmatranja Izveštaja o poslovanju Centralnog registra, depoa i kliringa hartija od vrednosti za 2013. godinu, sa Finansijskim izveštajem Centralnog registra za 2013. godinu i Izveštajem nezavisnog revizora IEF d.o.o. Beograd, i predložio da se zaključak povodom razmatranja ovog izveštaja donese po hitnom postupku, kako bi mogao da se uvrsti u dnevni red prve naredne sednice Narodne skupštine, shodno članu 239. stav 1. Poslovnika Narodne skupštine.

 Odbor je, zatim, na predlog predsednika Odbora, je jednoglasno (12 za), prihvatio ovaj Predlog

 Odbor za finansije, republički budžet i kontrolu trošenja javnih sredstava predlaže Narodnoj skupštini da Izveštaj sa Predlogom zaključka povodom razmatranja Izveštaja o poslovanju Centralnog registra, depoa i kliringa hartija od vrednosti za 2013. godinu, sa Finansijskim izveštajem Centralnog registra za 2013. godinu i Izveštajem nezavisnog revizora IEF d.o.o. Beograd (11 Broj 02-1238/14 od 6. juna 2014. godine) donese **po hitnom postupku**, u skladu sa čl. 167. i 193. Poslovnika Narodne skupštine.

Za izvestioca Odbora i predstavnika predlagača Predloga zaključka na sednici Narodne skupštine određen je Veroljub Arsić, predsednik Odbora.

**Treća tačka dnevnog reda:** Razmatranje Izveštaja o radu Republičke komisije za zaštitu prava u postupcima javnih nabavki u periodu od 1. aprila do 30. juna 2013. godine, sa Informacijom o radu Republičke komisije u periodu od 1. aprila do 30. septembra 2013. godine

 Saša Varinac, predsednik Republičke komisije za zaštitu prava u postupcima javnih nabavki je predstavio rad Komisije koja je osnovana Zakonom o javnim nabavkama. U ovom sazivu radi od 1.aprila 2013. godine i članovi Komisije su izabrani od strane Parlamenta, na predlog Odbora za finansije, republički budžet i kontrolu trošenja javnih sredstava.

Kao najvažnije nadležnosti Komisije, navedena su odlučivanja po podnetima zahtevima za zaštitu prava u postupcima javnih nabavki. Komisija je novim Zakonom o javnim nabavkama dobila niz novih ovlašćenja, a jedno od važnijih je da Komisija sprovodi prvostepeni prekršajni postupak za prekršaje koji su predviđeni Zakonom o javnim nabavkama. Ovim zakonom, Komisija je u obavezi da Odboru za finansije, republički budžet i kontrolu trošenja javnih sredstava dostavlja Izveštaje o svom radu dva puta godišnje, do 30. septembra tekuće godine i do 31. marta za predhodnu godinu.

Prvi Izveštaj je nešto kraći, jer se odnosi na period od 1. aprila do 30. septembra 2013. godine. U toku ovog izveštajnog perioda, povećan je broj zahteva za zaštitu prava, kao i ostalih zahteva. Komisija je održala 72 sednice, na kojima je usvojeno 372 odluke, od kojih se 307 odluka odnosilo na zahteve za zaštitu prava u postupcima javnih nabavki.

U drugom izveštajnom periodu, do 31. decembra 2013. godine, Komisija je održala 290 sednica, donela 1.211 odluka, od kojih je 951 odluka o podnetim zahtevima za zaštitu prava u postupcima javnih nabavki nezadovoljnih koorisnika. Članom 147. Zakona o javnim nabavkama, regulisana je sadržina Izveštaja koji je podeljen na 15 delova. Predsednik Komisije nije detaljno obrazlagao svaki deo, ali je članovima Odbora posebno skrenuo pažnju na određene delove Izveštaja. U prvom delu su detaljno predstavljeni svi poništeni postupci, ukazavši da su nepravilnosti, koje su česte u postupcima javnih nabavki a koje je Komisija utvrdila u svojim odlukama, razlog zbog kojih se poništavaju postupci u javnim nabavkama. Kao najčešće nepravilnosti, predsednik Komisije izdvojio je primenu pregovaračkog postupka kao najnetransparentnijeg postupka, zatim nepravilnu konkursnu dokumentaciju koja sadrži diskriminatorski odnos prema učesnicima u postupku i druge.

 Osnovni zadatak Komisije, je pored rešavanja o podnetima zahtevima za zaštitu prava u postupcima javnih nabavki bio i da se Komisija u organizacionom i tehničkom smislu pripremi za primenu svih ovlašćenja koja je dobila novim Zakonom i u tom smislu, Komisija je u prethodnoj godini usvojila novi Poslovnik o radu Komisije, novu sistematizaciju radnih mesta, plan integriteta u saradnji sa Agencijom za borbu protiv korupcije i niz drugih internih akata koji su morali biti doneti da bi Komisija ažurno i efikasno obavljala svoj posao.

Republička komisija za zaštitu prava u postupcima javnih nabavki je nastojala da ažurno postupa po predmetima, kao i da usvaja načelne pravne stavove koji u praksi predstavljaju tumačenja nekih od najznačajnijih odredbi Zakona o javnim nabavkama, a koji su važni zbog usaglašavanja rada unutar Komisije, ako i za učesnike u postupcima javnih nabavki.

U izveštajima su predstavljeni i određeni problemi sa kojima se Komisija susrela u radu, pre svega povećan broj zahteva za zaštitu prava i ostalih predmeta (38%) u prethodnoj godini. Postoje određena kašnjenja koja su posledica povećanog broja predmeta, ali su u tu svrhu preduzete posebne mere, kao uvođenje produženog rada i radne subote u novembru i decembru 2013. godine.

Saradnja sa drugim državnim organima koji su nadležni za oblast javnih nabaki je veoma dobra, naročito saradnja sa Državnim revizorskom institucijom i Upravom za javne nabavke, a kao najvažniji cilj saradnje je zauzimanje zajedničkih stavova. Međunarodna saradnja je među prioritetima Komisije, naročito regionalna saradnja zbog razmene iskustava u radu.

U diskusiji su učestvovali: Dejan Radenković, Momo Čolaković, Veroljub Arsić i Dražen Jarić.

Svi učesnici diskusije su podržali rad Komisije, naročito zbog napora koji ulažu u svom radu, ističući podršku i neophodnost maksimalne zaštite članovima Republičke komisije za zaštitu prava u postupcima javnih nabavki, da bi bili nezavisni u svom radu i dosledno primenjivali Zakon o javnim nabavkama, koji je po uvođenju pretrpeo mnogo kritika u smislu kvaliteta i od strane i naručioca i od strane ponuđača. Zatražena je povratna informacija od Komisije u vezi sa preduzetim merama i saradnje sa pravosudnim organima.

Svi članovi Odbora su se složili da Izveštaj o radu Komisije predstavlja realnu sliku poslova koji se rade u Komisiji. Saglasni su da predlozi koje je Komisija dala u svojim izveštajima, a koji bi trebalo da unaprede ceo sistem javnih nabavki, treba da se razmotre i da se uvedu i novčane kazne za one naručioce koji favorizuju ponuđače. Istaknuto je i da Komisija ima svoje mehanizme da zaštiti primenu Zakona o javnim nabavkama, kao što su izricanje novčane kazne u prvom stepenu, mehanizam zabrane zloupotreba zahteva za zaštitu prava, kontrola izvršenja odluke od strane naručioca, kao i da Komisija ima mogućnost da vodi prekršajne postupke, za šta su u vezi ovih ovlašćenja zatražili podatke o radu Komisije. Postavljeno je i pitanje u vezi problema koji su nastali usled nepredviđenih situacija, tj. oštećenja usled vremenskih nepogoda, a nisu bili predviđeni planom rada i planom javnih nabavki, a kako je neophodno brzo rešavanje ovih problema, na koji način bi se mogao prevazići problem ubrzavanja procedure. Predloženo je i održavanje javnog slušanja na temu primena Zakona o javnim nabavkama i potreba za izmenama i dopunama ovog Zakona, na koje bi bili pozvani predstavnici i Komisije i Uprave za javne nabavke, kao i naručioci i ponuđači i organizacije koje se bave poslovima javnih nabavki.

Predsednik Komisije, Saša Varinac je izvestio članove Odbora, da je u toku 2013. godine, Komisija bila fokusirana da postigne rokove u pogledu podnetih zahteva za zaštitu prava, zbog povećanog broja predmeta koji su stizali. Kada su u pitanju prekršaji, rok zastarelosti je 3 godine, a do 1. marta 2014. godine, Komisija je imala 4 zahteva za pokretanje prekršajnih postupaka, a posle 1. marta ove godine su dobili još nekoliko zahteva, ukupno ih je 40, i Komisija će u zakonskim rokovima i postupati. Novčane kazne se uglavnom izriču zbog procesne nediscipline kao što su nedostavljanje dokumentacije u roku, ili nepostupanje po nalozima Komisije iz donetih odluka. U ovom, novom sazivu, Komisija je prekontrolisala sve odluke koje su donete u prethodnom sazivu, a koje nisu prošle kontrolu u trenutku kada je Komisija u novom sazivu stupila na dužnost i nastavlja se određenim tempom sa proveravanjima odluka. Tek u decembru je Komisija počela sa ispitivanjem izvršenja odluka po novom Zakonu o javnim nabavkama. U 6 slučajeva su formirani predmeti za novčano kažnjavanje po novom Zakonu i to će biti uskoro procesuirano. Istaknuto je da bi saradnja sa pravosudnim organima mogla da bude i bolja, ali je pohvaljena saradnja sa Pravosudnom akademijom.

Predlozi koje je Komisija dala za poboljšanje primene Zakona o javnim nabavkama, nisu inicijativa za izmenom i dopunom Zakona, već obaveza Komisije da navede načine kako bi se unapredilo sprovođenje postojećeg Zakona.

Sa posebnom pažnjom Komisija pristupa predmetima kada ima saznanja da su ugroženi životi ljudi, veliki privredni subjekti ili lokalna samouprava u svom funkcionisanju. Napomenuta je i izrada posebnog propisa koji će regulisati situacije kao što su elementarne nepogode i to će biti jedno od rešenja za probleme koji nastaju.

Nakon završene diskusije, Odbor je većinom glasova (12 za, 1 nije glasao) prihvatio Izveštaj o radu Republičke komisije za zaštitu prava u postupcima javnih nabavki u periodu od 1. aprila do 30. juna 2013. godine, sa Informacijom o radu Republičke komisije u periodu od 1. aprila do 30. septembra 2013. godine.

 Odbor je, zatim, na predlog predsednika Odbora, odlučio da podnese Narodnoj skupštini sledeći

I Z V E Š T A J

Odbor je, u skladu sa članom 237. Poslovnika Narodne skupštine, razmotrio Izveštaj o radu Republičke komisije za zaštitu prava u postupcima javnih nabavki u periodu od 1. aprila do 30. juna 2013. godine, sa Informacijom o radu Republičke komisije u periodu od 1. aprila do 30. septembra 2013. godine, koji je podnet Narodnoj skupštini na osnovu člana 147. stav 2. Zakona o javnim nabavkama.

Odbor je utvrdio Predlog zaključka povodom razmatranja Izveštaja o radu Republičke komisije za zaštitu prava u postupcima javnih nabavki u periodu od 1. aprila do 30. juna 2013. godine, koji podnosi Narodnoj skupštini, sa predlogom da ga Narodna skupština razmotri i donese zaključak po hitnom postupku, u skladu sa čl. 167. i 193. Poslovnika Narodne skupštine

Za izvestioca Odbora i predstavnika predlagača Predloga zaključka na sednici Narodne skupštine određen je Veroljub Arsić, predsednik Odbora.

 Predlog zaključka koji je Odbor podneo Narodnoj skupštini glasi:

 Na osnovu člana 147. stav 2. Zakona o javnim nabavkama („Službeni glasnik RS“, broj 124/12), člana 8. stav 1. Zakona o Narodnoj skupštini („Službeni glasnik RS“, broj 9/10) i člana 239. st. 1. i 3. Poslovnika Narodne skupštine („Službeni glasnik RS“, broj 20/12 - Prečišćeni tekst),

 Narodna skupština Republike Srbije, na \_\_\_\_ sednici \_\_\_\_\_\_\_\_ zasedanja, održanoj \_\_\_\_\_\_\_\_ 2014. godine, donela je

ZAKLjUČAK

POVODOM RAZMATRANjA IZVEŠTAJA O RADU REPUBLIČKE KOMISIJE ZA ZAŠTITU PRAVA U POSTUPCIMA JAVNIH NABAVKI U PERIODU OD 1. APRILA DO 30. JUNA 2013. GODINE

1. Prihvata se Izveštaj o radu Republičke komisije za zaštitu prava u postupcima javnih nabavki u periodu od 1. aprila do 30. juna 2013. godine, sa Informacijom o radu Republičke komisije u periodu od 1. aprila do 30. septembra 2013. godine.

 2. Ovaj zaključak objaviti u „Službenom glasniku Republike Srbije“.

RS Broj

U Beogradu, \_\_\_\_\_\_ 2014. godine

NARODNA SKUPŠTINA

 PREDSEDNIK

 Maja Gojković

O b r a z l o ž e nj e

 Pravni osnov za donošenje Zaključka sadržan je u članu 147. stav 2. Zakona o javnim nabavkama („Službeni glasnik RS“, broj 124/12), članu 8. Zakona o Narodnoj skupštini („Službeni glasnik RS“, broj 9/10) i članu 239. stav 3. Poslovnika Narodne skupštine („Službeni glasnik RS“, broj 20/12 - Prečišćeni tekst).

Članom 237. st. 1. i 4. Poslovnika Narodne skupštine predviđeno je da predsednik Narodne skupštine dostavlja izveštaje koje su državni organi, organizacije i tela, u skladu sa zakonom, podneli Narodnoj skupštini, narodnim poslanicima i nadležnom odboru. Nakon razmatranja izveštaja, nadležni odbor podnosi izveštaj Narodnoj skupštini, sa predlogom zaključka, odnosno preporuke.

 Članom 239. Poslovnika Narodne skupštine, predviđeno je da Narodna skupština razmatra izveštaje iz člana 237. st. 1. i 4. ovog poslovnika i predlog zaključka, odnosno preporuke nadležnog odbora, na prvoj narednoj sednici. Na sednicu Narodne skupštine poziva se predstavnik državnog organa, organizacije, odnosno tela čiji izveštaj se razmatra. Narodna skupština, po zaključenju rasprave, donosi zaključak, odnosno preporuku, većinom glasova narodnih poslanika na sednici na kojoj je prisutna većina narodnih poslanika.

Članom 147. stav 1. i 2. Zakona o javnim nabavkama, određeno je da Republička komisija za zaštitu prava u postupcima javnih nabavki za svoj rad odgovara Narodnoj skupštini kojoj dostavlja šestomesečni izveštaj o svom radu do 30. septembra, odnosno do 31. marta, u kojem posebno navodi: 1) postupke koji su delimično ili potpuno poništeni; 2) postupke u kojima je donela odluku da podneti zahtev za zaštitu prava ne zadržava, odnosno zadržava dalje aktivnosti u postupku javne nabavke; 3) naručioce koji nisu dostavili traženu dokumentaciju i izveštaje; 4) kontrole koje je izvršila kod naručilaca, rezultate tih kontrola i mere koje je preduzela da se utvrđene nepravilnosti otklone; 5) naručioce koji nisu poštovali uputstva Republičke komisije i nisu otklonili nepravilnosti; 6) nepravilnosti koje su česte u postupcima javnih nabavki i aktivnosti koje je preduzela da se uočene nepravilnosti otklone; 7) ugovore koje je poništila; 8) naručioce i odgovorna lica naručioca kojima je izrečena novčana kazna; 9) prekršajne postupke koje je pokrenula; 10) rešenja u prekršajnom postupku koje je donela; 11) odluke Upravnog suda i Višeg prekršajnog suda u vezi sa odlukama Republičke komisije; 12) druge aktivnosti koje preuzima radi zaštite prava; 13) postupke u kojima nije postupila u rokovima koje predviđa ovaj zakon i razlozima za kašnjenje; 14) statistiku koja je od značaja za praćenje pojava u postupku zaštite prava; i 15) probleme na koje nailazi u svom radu.

Saglasno navedenim odredbama Zakona o javnim nabavkama, Republička komisija za zaštitu prava u postupcima javnih nabavki podnela je Narodnoj skupštini, 30. septembra 2013. godine, Izveštaj o radu Republičke komisije za zaštitu prava u postupcima javnih nabavki u periodu od 1. aprila do 30. juna 2013. godine i 3. oktobra 2013. godine, Informaciju o radu Republičke komisije u periodu od 1. aprila do 30. septembra 2013. godine.

Odbor za finansije, republički budžet i kontrolu trošenja javnih sredstava razmotrio je Izveštaj o radu Republičke komisije za zaštitu prava u postupcima javnih nabavki u periodu od 1. aprila do 30. juna 2013. godine, sa Informacijom o radu Republičke komisije u periodu od 1. aprila do 30. septembra 2013. godine, na Sedmoj sednici Odbora, održanoj 16. juna 2014. godine, kojoj je prisustvovao Saša Varinac, predsednik Republičke komisije za zaštitu prava u postupcima javnih nabavki.

Odbor je, u skladu sa članom 237. stav 4. Poslovnika Narodne skupštine, podneo Narodnoj skupštini Izveštaj sa Predlogom zaključka, koji je utvrdio na ovoj sednici Odbora, sa predlogom da ga Narodna skupština razmotri i donese zaključak po hitnom postupku, u skladu sa čl. 167. i 193. Poslovnika Narodne skupštine.

Odbor je predložio Narodnoj skupštini da zaključak povodom razmatranja ovog izveštaja donese po hitnom postupku, kako bi mogao da se uvrsti u dnevni red prve naredne sednice Narodne skupštine, shodno članu 239. stav 1. Poslovnika Narodne skupštine.

 Na osnovu člana 8. stav 3. Zakona o Narodnoj skupštini, zaključci Narodne skupštine objavljuju se u „Službenom glasniku Republike Srbije“.

**Četvrta tačka dnevnog reda:** Razmatranje Izveštaja o radu Republičke komisije za zaštitu prava u postupcima javnih nabavki u periodu od 1. jula do 31. decembra 2013. godine

 Saša Varinac, predsednik Republičke komisije za zaštitu prava u postupcima javnih nabavki je u prethodom izlaganju predstavio rad Komisije za oba izveštajna perioda, tako da nije bilo posebne diskusije za ovaj izveštajni period.

 Odbor većinom glasova (12 za, 1 nije glasao) prihvatio Izveštaj o radu Republičke komisije za zaštitu prava u postupcima javnih nabavki u periodu od 1. jula do 31. decembra 2013. godine.

Odbor je, zatim, na predlog predsednika Odbora, odlučio da podnese Narodnoj skupštini sledeći

I Z V E Š T A J

Odbor je, u skladu sa članom 237. Poslovnika Narodne skupštine, razmotrio Izveštaj o radu Republičke komisije za zaštitu prava u postupcima javnih nabavki u periodu od 1. jula do 31. decembra 2013. godine, koji je podnet Narodnoj skupštini na osnovu člana 147. stav 2. Zakona o javnim nabavkama.

Odbor je utvrdio Predlog zaključka povodom razmatranja Izveštaja o radu Republičke komisije za zaštitu prava u postupcima javnih nabavki u periodu od 1. jula do 31. decembra 2013. godine, koji podnosi Narodnoj skupštini, sa predlogom da ga Narodna skupština razmotri i donese zaključak po hitnom postupku, u skladu sa čl. 167. i 193. Poslovnika Narodne skupštine.

Za izvestioca Odbora i predstavnika predlagača Predloga zaključka na sednici Narodne skupštine određen je Veroljub Arsić, predsednik Odbora.

 Predlog zaključka koji je Odbor podneo Narodnoj skupštini glasi:

 Na osnovu člana 147. stav 2. Zakona o javnim nabavkama („Službeni glasnik RS“, broj 124/12), člana 8. stav 1. Zakona o Narodnoj skupštini („Službeni glasnik RS“, broj 9/10) i člana 239. st. 1. i 3. Poslovnika Narodne skupštine („Službeni glasnik RS“, broj 20/12 - Prečišćeni tekst),

 Narodna skupština Republike Srbije, na \_\_\_\_ sednici \_\_\_\_\_\_ zasedanja, održanoj \_\_\_\_\_\_\_\_ 2014. godine, donela je

ZAKLjUČAK

POVODOM RAZMATRANjA IZVEŠTAJA O RADU REPUBLIČKE KOMISIJE ZA ZAŠTITU PRAVA U POSTUPCIMA JAVNIH NABAVKI U PERIODU OD 1. JULA DO 31. DECEMBRA 2013. GODINE

1. Prihvata se Izveštaj o radu Republičke komisije za zaštitu prava u postupcima javnih nabavki u periodu od 1. jula do 31. decembra 2013. godine.

 2. Ovaj zaključak objaviti u „Službenom glasniku Republike Srbije“.

RS Broj

U Beogradu, \_\_\_\_\_\_ 2014. godine

NARODNA SKUPŠTINA

 PREDSEDNIK

 Maja Gojković

O b r a z l o ž e nj e

 Pravni osnov za donošenje Zaključka sadržan je u članu 147. stav 2. Zakona o javnim nabavkama („Službeni glasnik RS“, broj 124/12), članu 8. Zakona o Narodnoj skupštini („Službeni glasnik RS“, broj 9/10) i članu 239. stav 3. Poslovnika Narodne skupštine („Službeni glasnik RS“, broj 20/12 - Prečišćeni tekst).

Članom 237. st. 1. i 4. Poslovnika Narodne skupštine predviđeno je da predsednik Narodne skupštine dostavlja izveštaje koje su državni organi, organizacije i tela, u skladu sa zakonom, podneli Narodnoj skupštini, narodnim poslanicima i nadležnom odboru. Nakon razmatranja izveštaja, nadležni odbor podnosi izveštaj Narodnoj skupštini, sa pordlogom zaključka, odnosno preporuke.

 Članom 239. Poslovnika Narodne skupštine, predviđeno je da Narodna skupština razmatra izveštaje iz člana 237. st. 1. i 4. ovog poslovnika i predlog zaključka, odnosno preporuke nadležnog odbora, na prvoj narednoj sednici. Na sednicu Narodne skupštine poziva se predstavnik državnog organa, organizacije, odnosno tela čiji izveštaj se razmatra. Narodna skupština, po zaključenju rasprave, donosi zaključak, odnosno preporuku, većinom glasova narodnih poslanika na sednici na kojoj je prisutna većina narodnih poslanika.

Članom 147. stav 1. i 2. Zakona o javnim nabavkama, određeno je da Republička komisija za zaštitu prava u postupcima javnih nabavki za svoj rad odgovara Narodnoj skupštini kojoj dostavlja šestomesečni izveštaj o svom radu do 30. septembra, odnosno do 31. marta, u kojem posebno navodi: 1) postupke koji su delimično ili potpuno poništeni; 2) postupke u kojima je donela odluku da podneti zahtev za zaštitu prava ne zadržava, odnosno zadržava dalje aktivnosti u postupku javne nabavke; 3) naručioce koji nisu dostavili traženu dokumentaciju i izveštaje; 4) kontrole koje je izvršila kod naručilaca, rezultate tih kontrola i mere koje je preduzela da se utvrđene nepravilnosti otklone; 5) naručioce koji nisu poštovali uputstva Republičke komisije i nisu otklonili nepravilnosti; 6) nepravilnosti koje su česte u postupcima javnih nabavki i aktivnosti koje je preduzela da se uočene nepravilnosti otklone; 7) ugovore koje je poništila; 8) naručioce i odgovorna lica naručioca kojima je izrečena novčana kazna; 9) prekršajne postupke koje je pokrenula; 10) rešenja u prekršajnom postupku koje je donela; 11) odluke Upravnog suda i Višeg prekršajnog suda u vezi sa odlukama Republičke komisije; 12) druge aktivnosti koje preuzima radi zaštite prava; 13) postupke u kojima nije postupila u rokovima koje predviđa ovaj zakon i razlozima za kašnjenje; 14) statistiku koja je od značaja za praćenje pojava u postupku zaštite prava; i 15) probleme na koje nailazi u svom radu.

Saglasno navedenim odredbama Zakona o javnim nabavkama, Republička komisija za zaštitu prava u postupcima javnih nabavki podnela je Narodnoj skupštini, 31. marta 2014. godine, Izveštaj o radu Republičke komisije za zaštitu prava u postupcima javnih nabavki u periodu od 1. jula do 31. decembra 2013. godine.

Odbor za finansije, republički budžet i kontrolu trošenja javnih sredstava razmotrio je Izveštaj o radu Republičke komisije za zaštitu prava u postupcima javnih nabavki u periodu od 1. jula do 31. decembra 2013. godine, na Sedmoj sednici Odbora, održanoj 16. juna 2014. godine, kojoj je prisustvovao Saša Varinac, predsednik Republičke komisije za zaštitu prava u postupcima javnih nabavki.

Odbor je, u skladu sa članom 237. stav 4. Poslovnika Narodne skupštine, podneo Narodnoj skupštini Izveštaj sa Predlogom zaključka, koji je utvrdio na ovoj sednici Odbora, sa predlogom da ga Narodna skupština razmotri i donese zaključak po hitnom postupku, u skladu sa čl. 167. i 193. Poslovnika Narodne skupštine.

Odbor je predložio Narodnoj skupštini da zaključak povodom razmatranja ovog izveštaja donese po hitnom postupku, kako bi mogao da se uvrsti u dnevni red prve naredne sednice Narodne skupštine, shodno članu 239. stav 1. Poslovnika Narodne skupštine.

 Na osnovu člana 8. stav 3. Zakona o Narodnoj skupštini, zaključci Narodne skupštine objavljuju se u „Službenom glasniku Republike Srbije“.

**Peta tačka dnevnog reda:** Razmatranje Izveštaja Uprave za javne nabavke o sprovedenom nadzoru nad primenom Zakona o javnim nabavkama za 2013. godinu

Predrag Jovanović, direktor Uprave za javne nabavke je predstavio Izveštaj o nadzoru za 2013. godinu, koji je sastavljen iz više celina. Posebno je predstavio prvu celinu u kojoj su navedene nove nadležnosti Uprave za javne nabavke u skladu sa novim Zakonom o javnim nabavkama. Te nadležnosti su značajno proširene, predstavljeni su realni efekti u delu primene Zakona, kao i zaključci i preporuke na osnovu prvih devet meseci primene Zakona o javnim nabavkama u 2013. godini. Posebno je naglašeno da se najveći broj zaključenih ugovora iz drugog kvartala odnosi na postupke koji su pokrenuti po starom zakonu i zbog toga se podaci značajno razlikuju u prvom i drugom kvartalu 2013. godine. Po starom zakonu, Ministarstvo finansija je bilo nadležno za nadzor nad primenom Zakona o javnim nabavkama, a po novom Zakonu, te nadležnosti su pripale Upravi za javne nabavke. Kapaciteti Uprave nisu bili takvi da mogu da se pokriju sve nadležnosti dobijene novim Zakonom, pa je prioritet dat pripremi niza podzakonskih akata i modela koji će moći da koristiti najširi krug naručioca, kako bi se olakšala adekvatna primena Zakona. Drugi prioritet je bilo promovisanje dva načela javnih nabavki: jačanje transparentnosti postupaka javnih nabavki, što je omogućeno putem Portala za javne nabavke i afirmaciji načela obezbeđivanja konkurencije, i u ovim segmentima su ostvareni značajni rezultati. Uočeno je da je neophodno unaprediti druge delove sistema, kao što je usklađivanje sistemskih zakona zbog bolje primene novog Zakona o javnim nabavkama i značajnijih rezultata u primeni novog Zakona.

U diskusiji su učestvovali Veroljub Arsić i Dejan Radenković.

Najznačajnija pitanja o kojima se diskutovalo su bili rokovi u kojima Uprava daje mišljenja o sprovođenju Zakona, seminari o sprovođenju Zakona o javnim nabavkama koje je organizovala Uprava za javne nabavke, sprovedenim projektima i načinima finansiranja tih projekata, kao i besplatne konsultacije telefonom i obuka za službenike javnih nabavki, jer je jedan od većih problema u primeni novog Zakona i nestručnost službenika. Postavljena su i pitanja o pokrenutim prekršajnim postupcima pred Republičkom komisijom za zaštitu prava u postupcima javnih nabavki.

Predrag Jovanović, direktor Uprave za javne nabavke je naveo da na poslovima davanja mišljenja radi 3 izvršioca, da je rok za davanje mišljenja 10 dana, a da je u periodu od 1. aprila do 31. decembra 2013. godine, Uprava za javne nabavke dobila 2.411 zahteva za mišljenje, od koji je na 2.150 mišljenja odgovoreno. U drugom kvartalu, ovaj zakonski rok nije mogao biti ispoštovan, jer su ovi izvršioci istovremeno učestvovali i u pripremi podzakonskih akata i modela za adekvatnu primenu novog Zakona. U trećem i četvrtom kvartalu 2013. godine, ovaj rok je u potpunosti poštovan. Kada su u pitanju tumačenja primene Zakona u istom periodu, Upravi je pristiglo 940 pisanih zahteva, od kojih je urađeno 358 tumačenja o primeni zakona. U Upravi se realizuje i sprovođenje strategije i akcionog plana za sprovođenje strategije razvoja javnih nabavki kja će biti završena do sredine jula meseca ove godine, a i predlog Pravilnika o sertifikaciji će biti završen u istom roku. Metodologija za vršenje nadzora će biti završena do septembra ove godine, kao i metodologija za analizu planova nabavki koja se dostavlja Državnoj revizorskoj instituciji i Republičkoj komisiji za zaštitu prava u postupcima javnih nabavki. Projekti su realizovani u periodu 2010. do 2012. godine i Uprava za javne nabavke će Odboru za finansije, republički budžet i kontrolu trošenja javnih sredstava dostaviti detaljan izveštaj. Od 1. marta 2014. godine je pokrenuto 25 prekršajnih postupaka, a telefonske konsultacije o sprovođenju Zakona o javnim nabavkama se vrše svakog radnog dana od 10 do 14 časova. Kao jedan od većih problema Uprave za javne nabavke, direktor Uprave je istakao smanjene kadrovske kapacite, jer zbog ograničenja zapošljavanja, Uprava ne može da nadoknadi broj izvršioca koji odlaze. Uprava za javne nabavke se brojnim zahtevima za rešavanje ovog problema obraćala nadležnim institucijama, ali nije dobila odgovor.

Nakon završene diskusije, Odbor je jednoglasno (12 za) odlučio da prihvati Izveštaj Uprave za javne nabavke o sprovedenom nadzoru nad primenom Zakona o javnim nabavkama za 2013. godinu.

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS“, broj 20/12 - prečišćeni tekst), a u vezi sa članom 136. stav 3. Zakona o javnim nabavkama („Službeni glasnik RS“, broj 124/12), na sednici održanoj 16. juna 2014. godine, razmotrio i prihvatio Izveštaj Uprave za javne nabavke o sprovedenom nadzoru nad primenom Zakona o javnim nabavkama za 2013. godinu .

 Odbor je, zatim, na predlog predsednika Odbora, jednoglano (12 za) odlučio da podnese Narodnoj skupštini sledeći

I Z V E Š T A J

Odbor je, u skladu sa članom 237. Poslovnika Narodne skupštine, razmotrio Izveštaja Uprave za javne nabavke o sprovedenom nadzoru nad primenom Zakona o javnim nabavkama za 2013. godinu, koji je podnet Narodnoj skupštini na osnovu člana 136. stav 3. Zakona o javnim nabavkama.

Odbor je utvrdio Predlog zaključka povodom razmatranja Izveštaja Uprave za javne nabavke o sprovedenom nadzoru nad primenom Zakona o javnim nabavkama za 2013. godinu, koji podnosi Narodnoj skupštini, sa predlogom da ga Narodna skupština razmotri i donese zaključak po hitnom postupku, u skladu sa čl. 167. i 193. Poslovnika Narodne skupštine.

Za izvestioca Odbora i predstavnika predlagača Predloga zaključka na sednici Narodne skupštine određen je Veroljub Arsić, predsednik Odbora.

 Predlog zaključka koji je Odbor podneo Narodnoj skupštini glasi:

 Na osnovu člana 136. stav 3. Zakona o javnim nabavkama („Službeni glasnik RS“, broj 124/12), člana 8. stav 1. Zakona o Narodnoj skupštini („Službeni glasnik RS“, broj 9/10) i člana 239. st. 1. i 3. Poslovnika Narodne skupštine („Službeni glasnik RS“, broj 20/12 - Prečišćeni tekst),

 Narodna skupština Republike Srbije, na \_\_\_\_ sednici \_\_\_\_\_\_ zasedanja, održanoj \_\_\_\_\_\_\_\_ 2014. godine, donela je

ZAKLjUČAK

POVODOM RAZMATRANjA IZVEŠTAJA UPRAVE ZA JAVNE NABAVKE O SPROVEDENOM NADZORU NAD PRIMENOM ZAKONA O JAVNIM NABAVKAMA ZA 2013. GODINU

1. Prihvata se Izveštaj Uprave za javne nabavke o sprovedenom nadzoru nad primenom Zakona o javnim nabavkama za 2013. godinu.

 2. Ovaj zaključak objaviti u „Službenom glasniku Republike Srbije“.

RS Broj

U Beogradu, \_\_\_\_\_\_ 2014. godine

NARODNA SKUPŠTINA

 PREDSEDNIK

 Maja Gojković

O b r a z l o ž e nj e

 Pravni osnov za donošenje Zaključka sadržan je u članu 136. stav 3. Zakona o javnim nabavkama („Službeni glasnik RS“, broj 124/12), članu 8. Zakona o Narodnoj skupštini („Službeni glasnik RS“, broj 9/10) i članu 239. stav 3. Poslovnika Narodne skupštine („Službeni glasnik RS“, broj 20/12 - Prečišćeni tekst).

Članom 237. st. 1. i 4. Poslovnika Narodne skupštine predviđeno je da predsednik Narodne skupštine dostavlja izveštaje koje su državni organi, organizacije i tela, u skladu sa zakonom, podneli Narodnoj skupštini, narodnim poslanicima i nadležnom odboru. Nakon razmatranja izveštaja, nadležni odbor podnosi izveštaj Narodnoj skupštini, sa pordlogom zaključka, odnosno preporuke.

 Članom 239. Poslovnika Narodne skupštine, predviđeno je da Narodna skupština razmatra izveštaje iz člana 237. st. 1. i 4. ovog poslovnika i predlog zaključka, odnosno preporuke nadležnog odbora, na prvoj narednoj sednici. Na sednicu Narodne skupštine poziva se predstavnik državnog organa, organizacije, odnosno tela čiji izveštaj se razmatra. Narodna skupština, po zaključenju rasprave, donosi zaključak, odnosno preporuku, većinom glasova narodnih poslanika na sednici na kojoj je prisutna većina narodnih poslanika.

Članom 136. stav 3. Zakona o javnim nabavkama, određeno je da Uprava za javne nabavke podnosi poseban godišnji izveštaj o sprovedenom nadzoru nad primenom ovog zakona Vladi i odboru Narodne skupštine nadležnom za finansije, do 30. aprila tekuće godine za prethodnu godinu.

Saglasno navedenim odredbama Zakona o javnim nabavkama, Uprave za javne nabavke podnela je Narodnoj skupštini i Odboru za finansije, republički budžet i kontrolu trošenja javnih sredstava, 5. maja 2014. godine, Izveštaj o sprovedenom nadzoru nad primenom Zakona o javnim nabavkama za 2013. godinu.

 Odbor za finansije, republički budžet i kontrolu trošenja javnih sredstava razmotrio je Izveštaj Uprave za javne nabavke o sprovedenom nadzoru nad primenom Zakona o javnim nabavkama za 2013. godinu, na Sedmoj sednici Odbora, održanoj 16. juna 2014. godine, kojoj je prisustvovao dr Predrag Jovanović, direktor Uprave za javne nabavke.

Odbor je, u skladu sa članom 237. stav 4. Poslovnika Narodne skupštine, podneo Narodnoj skupštini Izveštaj sa Predlogom zaključka, koji je utvrdio na ovoj sednici Odbora, sa predlogom da ga Narodna skupština razmotri i donese zaključak po hitnom postupku, u skladu sa čl. 167. i 193. Poslovnika Narodne skupštine.

Odbor je predložio Narodnoj skupštini da zaključak povodom razmatranja ovog izveštaja donese po hitnom postupku, kako bi mogao da se uvrsti u dnevni red prve naredne sednice Narodne skupštine, shodno članu 239. stav 1. Poslovnika Narodne skupštine.

 Na osnovu člana 8. stav 3. Zakona o Narodnoj skupštini, zaključci Narodne skupštine objavljuju se u „Službenom glasniku Republike Srbije“.

**Šesta tačka dnevnog reda:** Razmatranje IzveštajaGrađanskog nadzornika o izvršenom postupku nadgledanja javne nabavke pružanja zdravstvenih usluga hiperbarične oksigenoterapije usled popunjenosti kapaciteta zdravstvenih ustanova iz Plana mreže zdravstvenih ustanova za 2014. godine, u otvorenom postupku naručioca Republičkog fonda za zdravstveno osiguranje, Beograd

Veroljub Arsić, predsednik Odbora je u uvodnoj napomeni obavestio članove/zamenike članova Odbora da je ovo novina uvedena novim Zakonom o javnim nabavkama i da je ovo prvi izvešaj ove vrste koji se razmatra na Odboru za finansije, republički budžet i kontrolu trošenja javnih sredstava.

Zoran Bašić, predsednik Društva protiv korupcije Zrenjanin je ukratko predstavio instituciju Građanskog nadzornika. Ova institucija je nastala obukom koju je sprovela Uprava za javne nabavke i Republička komisija za zaštitu prava u postupcima javnih nabavki. Obuku je organizovala organizacija za nadzor javnih finansija uz finansijsku podršku norveške ambasade. U obuci je učestvovalo 14 organizacija civilnog društva i Uprava za javne nabavke je izabrala 4 organizacije civilnog društva: Transparentnost Srbija, Beogradski centar za bezbednosnu politiku, Toplički centar za demokratiju i ljudska prava i Društvo protiv korupcije Zrenjanin.

Građanski nadzornik ne učestvuje u izradi konkursne dokumentacije, već kontroliše i vrši nadzor nad celokupnim procesom javnih nabavki, ukazuje na nepravilnosti na koje naiđe i traži od naručioca da iste otkloni. Ukoliko naručilac odbije da otkloni nepravilnosti, Građanski nadzornik podnosi Zahtev za zaštitu prava Republičkoj komisiji za zaštitu prava u postupcima javnih nabavki. Društvo protiv korupcije Zrenjanin je nadgledalo tri javne nabavke, jedna je još uvek u postupku. Društvo je utvrdilo nepravilnosti u postupku iz Izveštaja u 5 tačaka, apoteka nije otklonila nepravilnosti, podnet je Zahtev za zaštitu prava u postupcima javnih nabavki Komisiji, koja je potvrdila nepravilnosti u svih 5 tačaka i ova nabavka je poništena.

Zoran Bašić je predložio da se u eventualnim izmenama i dopunama Zakona o javnim nabavkama uvrsti predlog Društva protiv korupcije Zrenjanin, da se po poništenim postupcima javnih nabavki povratno obaveštava i Odbor za finansije, republički budžet i kontrolu trošenja javnih sredstava zbog adekvatnije primene i kontrole sprovođenja Zakona o javnim nabavkama.

Veroljub Arsić, predsednik Odbora je istakao da će se u narednom periodu formirati pododbor koji će se baviti sagledavanjem i proučavanjem predloga u vezi zakonodavne aktivnosti, odnosno otklanjanju nedostataka u zakonima koji su u nadležnosti Odbora za finansije, republički budžet i kontrolu trošenja javnih sredstava, kao i da će predlog Društva protiv korupcije Zrenjanin biti razmotren.

Odbor je jednoglasno (12 za) odlučio da prihvati IzveštajGrađanskog nadzornika o izvršenom postupku nadgledanja javne nabavke pružanja zdravstvenih usluga hiperbarične oksigenoterapije usled popunjenosti kapaciteta zdravstvenih ustanova iz Plana mreže zdravstvenih ustanova za 2014. godine, u otvorenom postupku naručioca Republičkog fonda za zdravstveno osiguranje, Beograd

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS“, broj 20/12 - prečišćeni tekst), a u vezi sa članom 28. stav 9. Zakona o javnim nabavkama („Službeni glasnik RS“, broj 124/12), na sednici održanoj 16. juna 2014. godine, razmotrio i prihvatio Izveštaj Građanskog nadzornika o izvršenom postupku nadgledanja javne nabavke pružanja zdravstvenih usluga hiperbarične oksigenoterapije usled popunjenosti kapaciteta zdravstvenih ustanova iz Plana mreže zdravstvenih ustanova za 2014. godinu, u otvorenom postupku naručioca Republičkog fonda za zdravstveno osiguranje, Beograd.

**Sedma tačka dnevnog reda:** RazmatranjeIzveštaja o sprovedenim nabavkama u oblasti odbrane i bezbednosti Kancelarije za evropske integracije za 2013. godinu, koji je dostavio Generalni sekretarijat Vlade

 Srđan Majstorović, zamenik direktora Kancelarije za evropske integracije je obrazložio da je u skladu sa članom 131. Zakona o javnim nabavkama, Kancelarija za evropske integracije dostavila Vladi Republike Srbije Izveštaj o sprovedenim nabavkama u oblasti odbrane i bezbednosti Kancelarije za evropske integracije za 2013. godinu.

 Tokom 2013. godine, Kancelarija za evropske integracije je sprovela postupak nabavke zakupa stana u Briselu za potrebe šefa pregovaračkog tima za vođenje pregovora u procesu pristupanja Republike Srbije Evropskoj uniji. Ponude su prikupljene putem interneta i u direktnom kontaktu sa ponuđačima. Prikupljene su 4 ponude, izabrana je najniža, a kriterijum za izbor je bio najpovoljnija cena usluge.

 Polazeći od činjenice da šef pregovaračkog tima u narednom periodu veliki deo svojih aktivnosti obavlja u Briselu, kao i učešće u redovnim sastancima država članica institucija Evropske unije i učešće na sastancima skrininga, kojih će biti ukupno 70 do marta sledeće godine, u konsultacijama sa nadležnim ministrom, Kancelarija se odlučila na zakup stana u Briselu, jer troškovi putovanja uveliko prevazilaze troškove sredstava utrošenih za zakup stana u Briselu. Naime, troškovi zakupa stana u Briselu iznose na godišnjem nivou, u zavisnosti od kursa dinara između 2,6 do 3 miliona dinara, a troškovi avio prevoza, pripadajućih dnevnica i hotelskog smeštaja iznose oko 14 miliona dinara.

 S obzirom da Kancelarija za evropske integracije snosi troškove glavnog pregovarača, ušteda Kancelarije će biti oko 8,5 miliona dinara i iz tog razloga je odlučeno da se iznajmi stan u Briselu za potrebe šefa pregovaračkog tima za vođenje pregovora u procesu pristupanja Republike Srbije Evropskoj uniji.

 Odbor je jednoglasno (12 za), odlučio da prihvati Izveštaj o sprovedenim nabavkama u oblasti odbrane i bezbednosti Kancelarije za evropske integracije za 2013. godinu, koji je dostavio Generalni sekretarijat Vlade .

 Odbor za finansije, republički budžet i kontrolu trošenja javnih sredstava je, na osnovu člana 55. Poslovnika Narodne skupštine („Službeni glasnik RS“, broj 20/12 - prečišćeni tekst), a u vezi sa članom 131. stav 1. Zakona o javnim nabavkama („Službeni glasnik RS“, broj 124/12), na sednici održanoj 16. juna 2014. godine, razmotrio i prihvatio Izveštaj o sprovedenim nabavkama u oblasti odbrane i bezbednosti Kancelarije za evropske integracije za 2013. godinu, koji je dostavio Generalni sekretarijat Vlade.

 Na sednici Odbora vođen je tonski zapis.

 Sednica je zaključena u 11,05 časova.

 SEKRETAR ODBORA PREDSEDNIK ODBORA

 Milena Sandić Veroljub Arsić